Document ID: 32003D0688

Komisijas Lēmums
(2003. gada 2. oktobris),
ar ko attiecībā uz Kanādas sarakstu groza Lēmumu 92/452/EEK, ar kuru izveido embriju ieguves brigāžu un embriju gatavošanas brigāžu sarakstus, kas trešās valstīs ir apstiprinātas liellopu embriju eksportam uz Kopienu
(izziņots ar dokumenta numuru C(2003) 3427)
(Dokuments attiecas uz EEZ)
(2003/688/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1989. gada 25. septembra Direktīvu 89/556/EEK par dzīvnieku veselības nosacījumiem, kas reglamentē Kopienas iekšējo tirdzniecību ar mājas liellopu embrijiem un to ievešanu no trešām valstīm [1], kurā jaunākie grozījumi izdarīti ar Regulu (EK) Nr. 806/2003 [2], un jo īpaši tās 8. pantu,
tā kā:
(1) Komisijas Lēmumā 92/452/EEK [3], kurā jaunākie grozījumi izdarīti ar Lēmumu 2003/391/EK [4], ir paredzēts, ka dalībvalstis ieved embrijus no trešām valstīm tikai tad, ja tos ir ieguvušas, apstrādājušas un uzglabājušas minētā lēmuma sarakstā iekļautās embriju ieguves vai embriju gatavošanas brigādes. Kanāda ir pieprasījusi veikt grozījumus šajā sarakstā attiecībā uz savas valsts iestādēm.
(2) Kanāda ir iesniegusi garantijas attiecībā uz atbilstību attiecīgajiem noteikumiem, kas izklāstīti Direktīvā 89/556/EEK, un minētās valsts veterinārie dienesti ir oficiāli apstiprinājuši attiecīgo embriju ieguves brigādi eksportam uz Kopienu.
(3) Tādēļ attiecīgi jāgroza Lēmums 92/452/EEK.
(4) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmuma 92/452/EEK pielikumā rindu, kas attiecas uz Kanādas brigādi Nr. E 733, aizstāj ar šādu rindu:
"CA | | E 733 | E 733 (IVF) | L'Alliance Boviteq Inc19320 Grand Rang St-FrançoisSaint-Hyacinthe,, QuébecJ2T 5H1 | Dr Daniel Bousquet Dr Jean Durocher" |
2. pants
Šo lēmumu piemēro no 2003. gada 6. oktobra.
3. pants
Šis lēmums ir adresēts dalībvalstīm.
Briselē, 2003. gada 2. oktobrī

Labels: 3
0
18
6